Yanic Wildschut

Yanic-Sonny Wildschut (sündinud 1. novembril 1991 Amsterdamis) on Hollandi jalgpallur, kes mängib ääremängijana Bulgaaria kõrgliiga klubis Sofia CSKA.

Klubikarjääri jooksul on ta mänginud Hollandi klubides FC Zwolle, VVV-Venlo, SC Heerenveen ja ADO Den Haag, Inglismaa liigasüsteemi klubides Wigan Athletic, Norwich City, Cardiff City ja Bolton Wanderers, Iisraeli kõrgliiga klubis Maccabi Haifa ning alates 2021. aasta juunist Sofia CSKA-s.

Hooajal 2015–16 võitis Wildschut Wigan Athleticuga Inglismaa tugevuselt kolmanda liiga ja samal hooajal valiti ta ka liiga sümboolsesse koosseisu. Hooajal 2020–21 tuli ta Maccabi Haifaga Iisraeli meistriks.

Aastatel 2012–2013 mängis Wildschut Hollandi kuni 21-aastaste koondises.

Ta on Suriname'i päritolu.

Viited 

Hollandi jalgpallurid
SC Heerenveeni mängijad
Wigan Athletic FC mängijad
Norwich City FC jalgpallurid
Cardiff City FC jalgpallurid
Bolton Wanderers FC mängijad
The Championshipi mängijad
league One'i mängijad
Sündinud 1991